《滴水岩二首 其一》
明代·黄辉

晨雨洗秋碧，千峰寒古苔。云盘小马入，河折大龙回。

源水不知处，涧花相唤开。茫茫尘劫事，问取石林灰。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。